b"\n_START_ARTICLE_\nSant Prepuci\n_START_PARAGRAPH_\nEl Sant Prepuci \xc3\xa9s una de diverses rel\xc3\xadquies atribu\xc3\xafdes a Jes\xc3\xbas, en aquest cas el prepuci producte de la circumcisi\xc3\xb3 de Jes\xc3\xbas._NEWLINE_En diversos moments de la hist\xc3\xb2ria, un nombre d'esgl\xc3\xa9sies a Europa han afirmat tenir prepuci de Jes\xc3\xbas, de vegades al mateix temps. Se li han atribu\xc3\xaft diversos poders miraculosos.\n_START_SECTION_\nHist\xc3\xb2ria i reclams dels rivals\n_START_PARAGRAPH_\nTots els nens jueus han de ser, segons la llei religiosa jueva, circumcidats als vuit dies despr\xc3\xa9s del seu naixement, la Festa de la Circumcisi\xc3\xb3 de Crist encara se celebra a moltes esgl\xc3\xa9sies a tot el m\xc3\xb3n._NEWLINE_Les rel\xc3\xadquies del prepuci van comen\xc3\xa7ar a apar\xc3\xa8ixer a Europa durant l'edat mitjana. La primer refer\xc3\xa8ncia que hi ha correspon al 25 de desembre del 800, quan Carlemany li va donar al papa Lle\xc3\xb3 III, en el moment que el papa el va coronar emperador. Carlemany va afirmar que un \xc3\xa0ngel li havia dut mentre pregava al Sant Sepulcre, encara que un informe m\xc3\xa9s prosaic diu que va ser un regal de noces de l'emperadriu bizantina Irene. El Papa el col\xc2\xb7loc\xc3\xa0 en el sancta sanctorum de la bas\xc3\xadlica del Later\xc3\xa0 a Roma amb altres rel\xc3\xadquies. Posteriorment, la seva autenticitat va ser considerada confirmada per una visi\xc3\xb3 de Santa Br\xc3\xadgida de Su\xc3\xa8cia. El prepuci es va perdre durant el saqueig de Roma en 1527. El soldat alemany que el va robar va ser capturat, m\xc3\xa9s tard aquell mateix any, al poble de Calcata, a 47\xc2\xa0km al nord de Roma. Portat a la pres\xc3\xb3, va amagar el reliquiari enjoiat a la seva cel\xc2\xb7la, on va romandre fins al seu redescobriment el 1557._NEWLINE_A m\xc3\xa9s del Sant Prepuci de Roma (m\xc3\xa9s tard a Calcata), altres demandants inclouen la catedral de Lo Pu\xc3\xa8i de Velai, Santiago de Compostel\xc2\xb7la, la ciutat d'Anvers, Coulombs a la di\xc3\xb2cesi de Chartres, i a Fran\xc3\xa7a: Chartres mateix, i esgl\xc3\xa9sies a Besan\xc3\xa7on, Metz, Hildesheim, Char\xc3\xb3s, Concas, F\xc3\xa9camp, Langres i dos a l'Alv\xc3\xa8rnia; a fora de Fran\xc3\xa7a: Newport, Stoke-on-Trent._NEWLINE_Un dels prepucis m\xc3\xa9s famosos va arribar a Anvers, Brabant, el 1100 com un regal del rei Baldu\xc3\xad I de Jerusalem, qui el va adquirir a Palestina en el transcurs de la primera croada._NEWLINE_Els monjos de l'abadia de Charroux van afirmar que el Sant Prepuci els hi havia entregat Carlemany. Al segle XII, va ser portat en process\xc3\xb3 a Roma, on va ser presentat davant el Papa Innocenci III, qui va ser cridat a pronunciar-se sobre la seva autenticitat. El Papa va declinar pronunciar-s'hi. En algun moment, per\xc3\xb2, la rel\xc3\xadquia es va perdre i va romandre perduda fins a 1856, quan un obrer reparant l'abadia va assegurar haver trobat un reliquiari ocult dins d'una paret, que contenia el prepuci perdut. El redescobriment, per\xc3\xb2, va donar lloc a un enfrontament teol\xc3\xb2gic amb el prepuci establert a Calcata, que havia estat oficialment venerat per l'Esgl\xc3\xa9sia des de fa centenars d'anys. El 1900, l'Esgl\xc3\xa9sia Cat\xc3\xb2lica va resoldre el dilema en dictaminar que qualsevol persona que, des d'aquell moment, escriv\xc3\xads o parl\xc3\xa9s del Sant Prepuci seria excomunicat._NEWLINE_El Concili Vatic\xc3\xa0 II va retirar m\xc3\xa9s tard el dia de la Circumcisi\xc3\xb3 de Crist del calendari de l'Esgl\xc3\xa9sia romana."